DAB-saken skal opp i Stortinget: - Avtalen tåler ikke dagens lys

Fremskrittspartiet og Senterpartiet ber kulturministeren forklare seg om den konfidensielle DAB-avtalen.

14. des. 2017 13:38 Sist oppdatert 15. desember 2017

Morten Wold, mediepolitisk talsmann i FrP, er svært kritisk til hele DAB-innføringen. Torsdag omtalte Aftenposten en konfidensiell avtale, som i praksis sikrer at bare P4 og Radio Norge får sende riksdekkende reklame. De to selskapene, som begge har utenlandske eiere, står bak samtlige av landets 15 kommersielle radiokanaler.

Dokumentet på 85 sider er arkivert i Kulturdepartementet, der det delvis er unntatt offentlighet og taushetsbelagt.